Comencen les obres de reurbanització del carrer València
11 d’octubre 2017

![](/media/3iuh0spu/83_c_carrer_valencia_01.jpg)  
  

El pròxim dilluns, 16 d'octubre, començaran les obres de reurbanització del carrer València, en el barri del Raval, entre la plaça Blasco Ibáñez i la parròquia del Salvador. El treballs, el termini d'execució dels quals és de 10 mesos, correspondran a la demolició del paviment existent en calçades i voreres, la formació de caixes de vials i voreres, la xarxa general de reg i jardineria així com la d'enllumenat públic, les rases per a la xarxa de baixa tensió i la pavimentació i obra civil.

El regidor de Manteniment, Pepe Gil, ha demanat disculpes al veïnat del barri per les molèsties que estes obres poden ocasionar en la circulació de la zona i demana que si tenen qualsevol tipus de molèstia per part de l'empresa adjudicatària “**ens ho facen saber per a intentar corregir els problemes al més aviat possible**”.

Per este motiu, Aigües de Sagunt i l'empresa adjudicatària col·locaran cartells pel barri per a avisar de les obres i així minimitzar les primeres molèsties. L'edil ha transmés a l'empresa que la prioritat “**ha de ser el veïnat així com la seguretat de les obres**”. L'inici de les obres ha sigut pactat per a eixe dia entre l'empresa adjudicatària i l'associació veïnal del Raval.​

![](/media/bw4o31he/83_c_carrer_valencia_02.jpg)  
![](/media/10agkk3l/83_c_carrer_valencia_03.jpg)  

​

*   [](http://www.facebook.com/sharer.php?u=https://aytosagunto.es/va/actualitat/comencen-les-obres-de-reurbanitzacio-del-carrer-valencia/ "Facebook")
*   [](http://twitter.com/share?url=https://aytosagunto.es/va/actualitat/comencen-les-obres-de-reurbanitzacio-del-carrer-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comencen-les-obres-de-reurbanitzacio-del-carrer-valencia/ "Linked In")
*   [](mailto:?body=https://aytosagunto.es/va/actualitat/comencen-les-obres-de-reurbanitzacio-del-carrer-valencia/)